da da da en da en nl en it da da en es pt pt da da da da da sv da da da da da sv da da da sv da da da sv en en da pl da da da da da da da de da da da da da nl es nl da en id sv sl de en jv fr de uk zh en fr da
Med den overskrift skulle man jo tro, at indlægget her handler om cykler, men det er slet ikke temaet. Det handler nemlig om fotografering og Photoshop.
Jupiter Cykler holder i øjeblikket statussalg og det har de fulgt op med lidt reklame for det på deres hjemmeside – og ikke mindst med den samme reklame klistret i alle deres vinduer i meget stor størrelse. Reklamen er forsøgt gengivet her nedenfor
Og det er da virkelig et eksempel på amatørarbejde i Photoshop… Reklamefolkene har fundet et billede af en pige der hiver i sin T-shirt og så derefter lagt teksten “Statussalg” ind på T-shirten. Og for at få det til at se ud som om bogstaverne er påtrykt T-shirten, så har de fjernet lidt af det øverste T, så det ser ud som om lynlåsen går ned igennem T’et. Men, kære reklamefolk, HVORFOR KRØLLER BOGSTAVERNE IKKE LIGESOM RESTEN AF HENDES T-SHIRT???
Jeg ved ikke hvor mange penge det koster at køre sådan en kampagne i alle landets Jupiter Cykel forretninger, men mon ikke det er tilstrækkelig til, at man kunne snige en T-shirt MED tryk ind i budgettet…? Bedre held næste gang!
Jeg læste netop pricerunner.dks test af dSLR i Urban og Metro. Nok en af de dårligste kameratests jeg nogen sinde har læst.
Vinderen blev Canon 50D foran Nikon d90. Canons får kommentaren “kan alt” med… Bortset fra at den jo netop ikke kan optage video – og slet ikke i HD kvalitet ligesom Nikons. Hvis jeg på nuværende tidspunkt skulle vælge mellem de to kameraer, så ville jeg til en hver tid vælge Nikons, da det er nyere og har flere features end 50D. Desuden er 50D sandsynligvis ved at blive erstatet af 60D (eller hvad den nu kommer til at hedde), som har HD-video ligesom Canons mindre modeller.
Helt håbløs er kommentaren til Olympus kameraet. Canon er testet med 17-85mm IS objektivet, mens Olympus er testet med et 14-45mm objektiv. Det positive ved Olympus skulle ifølge testen være at det har mere vidvinkel end de andre. Nu er Olympus jo et fourthirds kamera, så brændviderne skal ganges med 2, mens de på fx Canons skal ganges med 1.6. Dermed er Olympus objektivet i virkligheden 28mm ved mest vidvinkel, mens Canons er 27.2mm…
Jeg ville i øvrigt aldrig anbefale nogen at starte med et kamera til omkring 10k. Der findes masser af billigere dSLR kameraer, som kan rigeligt til begynderen. Og hvis man ikke er begynder længere, så vil jeg til en hver tid købe et kamera fra samme producent, som mit foregående. Der er så små forskelle mellem kameraene, at det kan bedre betale sig at blive ved et system man kender og hvor man kan genbruge sine objektiver.
Jeg har lagt nye billeder fra Dyrehaven på nettet. Billederne kan se her: http://blog.bredsig.dk/fotos/?dir=Dyr/Hjorte
Det er snart mere end en måned siden de blevet taget, men jeg har først haft tid til den sidste redigering af dem nu her.
Støv i søgeren, men ikke på foto
Jeg har netop haft det problem, at der var støv (ja, nærmest et lille hår) når jeg kiggede gennem søgeren på mit Canon 20D. De gode nyheder var, at støvet ikke dukkede op på mine fotos. Dermed var det udelukket at det sad på sensoren eller i den ene eller anden ende af objektivet.
Jeg fjernede objektivet og lyste med en lille lommelygte på spejlet (mens det var nede) – således var det tydeligt at se det lille hår, der sad på spejlet. Jeg fandt min Pho-Tech rocket blower og fik blæst det væk med den. Jeg holdt kameraet sådan at det enten ville blive blæst op i kameraet eller ud af det. Efter at have blæst på spejlet var håret væk og er (heldigvis) ikke set siden!!
Jeg har længe været generet af TI-Nspires startup. Hver gang den startede […]
Grooveshark – Nej tak
Der har været en del debat på det sidste om Grooveshark – […]
Jeg har netop lavet en grundig analyse af de sidste mange superligakampe […]
Med den overskrift skulle man jo tro, at indlægget her handler om […]
Åfløjen 8, st.th. sælges
Så er vores dejlige lejlighed blevet sat til salg. Vi glæder os […]
Peter Wheeler til Videnskabsteori for viderekommende
rus-vulcan.com til Videnskabsteori for viderekommende
Jyttte Overgaard til Besøg ikke Grantoftegård
bredsig.dk til TI-Nspire startup
kbl til Besøg ikke Grantoftegård
Dette wp-site er lavet af bredsig.